Upisi u I. razred osnovne škole u školskoj godini 2022./2023.

Upis djece u I. razred osnovne škole za školsku godinu 2022./2023. obavljat će se **odmah po obavljenim pregledima**, a najkasnije do 15. lipnja 2022.

U I. razred osnovne škole upisivat će se djeca koja do 1. travnja 2022. godine navršavaju 6 godina života (zaključno na dan 31. ožujka 2022. godine).

Prije upisa u I. razred, roditelj/skrbnik obvezan je dogovoriti termin pregleda za dijete u**ambulanti** nadležnog školskog liječnika radi utvrđivanja njegovog psihofizičkog stanja, a potom i u**osnovnoj školi** koju će dijete pohađati prema upisnom području.

**Nadležna liječnica za Osnovnu školu Dobriše Cesarića je:**

Goranka Rančić Karabotić, dr. med., spec. školske medicine

**Služba za školsku i sveučilišnu medicinu
Ivanićgradska 38
tel. 01/2304 239**

Radno vrijeme školske liječnice: *parni datumi – prijepodne
neparni datumi – popodne*

**ONLINE PRIJAVA TERMINA ZA SISTEMATSKI PREGLED PRIJE UPISA U PRVI RAZRED –**[**TERMINKO.COM**](https://www.terminko.com/) **( ZBOG EPIDEMIOLOŠKE SITUACIJE SUSTAV JOŠ NIJE AKTIVIRAN. PLANIRANO JE KRENUTI S 1. OŽUJKOM 2022.)**

**VAŽNO: Sa sobom ponijeti djetetovu zdravstvenu iskaznicu.**

Za dijete koje nije školski obveznik, a koje će tijekom 2022. godine navršiti šest godina života, roditelj/ skrbnik može u područnom uredu gradske uprave, sukladno djetetovoj prijavi prebivališta/boravišta, podnijeti zahtjev za prijevremeni upis u I. razred najkasnije do 31. ožujka 2022. godine. Za dijete koje je pohađalo predškolsku ustanovu roditelj/skrbnik dužan je, uz zahtjev za prijevremeni upis djeteta, priložiti i mišljenje stručnog tima predškolske ustanove o psihofizičkom stanju djeteta.

U slučaju da dijete iz opravdanih razloga ne može pristupiti utvrđivanju psihofizičkog stanja do 3. lipnja 2022. godine, roditelj/skrbnik dužan je najkasnije do 30. svibnja 2022. godine o tome obavijestiti stručno povjerenstvo škole kojoj dijete pripada prema upisnom području te s njim dogovoriti drugo vrijeme pregleda.

**Upisno područje OŠ Dobriše Ceasarića čine ulice:**

Beramska ul., Borongaj aerodrom, Borongajski lug, Borongajska cesta od broja 1 do 51, Borongajska cesta od broja 75 do kraja, Brckovljanska ul., Brgodski put, Cunjska ul., Kanfanarska ul., Marčanska ul., Oprtaljski put, Podmejska ul., Prikrajska ul., Ravenska ul., Savudrijska ul., Sovinjačka ul., Šušnjevička ul., Tinjanska ul., Trgetska ul., Ul. A.B. Šimića, Ul. A. Jakšića, Ul. D. Šimunovića, Ul. H. Lucića, Ul. J. Kaštelana, Ul. J. Leskovara, Ul. K.Š. Gjalskog, Ul. M. Begovića, Ul. M. Pavelića, Ul. V. Vidrića, Vižinadska ul., Vukomerec – neparni od 1 do 23,Žbandajski put i Žminjska ul.

Na čijem upisnom području se nalazi određena adresa možete provjeriti u dokumentu: [**Upisna područja osnovnih škola Republike Hrvatske**](http://www.os-ppreradovica-zg.skole.hr/wp-content/uploads/2021/03/mreza-skola-rh-upisna-podrucja.pdf).

* **Roditelji djece s upisnog područja OŠ Dobriše Cesarića, koji planiraju upisati dijete u OŠ Dobriše Cesarića, trebaju poslati ime i prezime djeteta te kontakt broj roditelja na mail:** **ivan.radasdz@gmail.com**

**DJECA IZVAN UPISNOG PODRUČJA OŠ DOBRIŠE CESARIĆA:**

* **Roditelji djece izvan upisnog područja OŠ Dobriše Cesarića, koji žele dijete upisati u našu školu, trebaju također poslati ime i prezime djeteta te kontakt broj roditelja na mail:** **ivan.radasdz@gmail.com****.**
* **Eventualni upis ovisi o broju slobodnih mjesta nakon upisa djece s upisnog područja škole, o čemu će roditelji biti obaviješteni početkom lipnja 2022.**
* **Roditelje koji već imaju upisanu djecu u našu školu koja nisu s upisnog područja OŠ Dobriše Cesarića, a sada imaju dijete za upis u prvi razred trebaju se također javiti na gore spomenuti mail.**

 **Stručni suradnici kontaktirat će roditelje koji su se prijavili za upis i dogovoriti termin testiranja u školi.**

Od dokumentacije prilikom testiranja u osnovnoj školi potrebno je dostaviti:

* OIB
* kopije osobnih iskaznica roditelja

Za produženi boravak je još potrebno:

* potvrda da su oba roditelja zaposlena

**DJECA S TEŠKOĆAMA U RAZVOJU**

**Djeca školski obveznici u školskoj godini 2022./2023. s već utvrđenim teškoćama u razvoju**, odnosno djeca koja su imala odgodu upisa u prvi razred, **trebaju pristupiti utvrđivanju psihofizičkog stanja zbog upisa u 1. razred, u vremenu od 1. veljače do 15. travnja 2022. godine**, kako bi im se pravovremeno odredila primjerena programska i profesionalna potpora.